OpenLLM-France/wikimedia huggingface dataset:
# The Experiment (2010eko filma)

The Experiment (euskaraz Esperimentua) 2010eko Paul Scheuring estatubatuar zinema zuzendari, ekoizle eta gidoilariak zuzendu, ekoitzi eta idatzitako drama thriller film bat da. Das Experiment (2001) alemaniar filmaren berregokitzapena da, biak ere Philip Zimbardo estatubatuar psikologoak burutu 1971ko Stanford espetxeko esperimentuan oinarrituak daude.

## Argumentua

Oharra: Atal honek istorio osoa edo amaiera argitzen du.
Travis (Adrien Brody) esperimentu psikologiko konduktual batean izen ematea erabaki du, honetan aurrez 20 gizon hautatuak izan dira, eta 14 egunez espetxe batean zaindarien eta presoen paperak antzeztu beharko dituzte. Esperimentuaren arau nagusietako bat "bortizkeria fisikorik ez izatea" da; norbaitek kalte fisikoa jaso, arriskuan egon edota ikerketa uzten badu, esperimentua amaitutzat eman eta inork ez du diru-saririk jasoko. Bertan, Travisek Barris (Forest Whitaker) ezagutuko du, gizaseme lotsati eta barnerakoia. Hasierako elkarrizketaren ondoren errolak 8 zaindari eta 12 presoetan banatuko dira, Barris zaindari bezala eta Travis preso bezala geldituz.

## Aktoreak

* Adrien Brody: Travis Cacksmackberg
* Forest Whitaker: Michael Barris
* Cam Gigandet: Chase
* Clifton Collins, Jr.: Nix
* Fisher Stevens: Archaleta doktorea
* Maggie Grace: Bay
* Ethan Cohn: Benjy
* Travis Fimmel: Helweg
* David Banner: Bosch
* Rachel O'Meara: Administraria

## Kanpo estekak

* IMDBko fitxa irakurgai (Ingelesez)
* Datuak: Q923733
# Ightham

Ightham, Ingalaterrako hego-ekialdean dagoen udalerri bat da, Kent konderrian.
2011n 2.084 biztanle zituen.
# South Brent

South Brent, Ingalaterrako hego-mendebaldean dagoen udalerri bat da, Devon konderrian.
2011n 2.822 biztanle zituen.
# Brent Knoll

Brent Knoll, Ingalaterrako hego-mendebaldean dagoen muino bat da, Somerset konderrian. 137 metroko garaiera du.
Weston-super-Mare eta Bridgwater ufalerrien erdibidean dago, Bristolgo kanalatik 4 kilometrora.
* Datuak: Q909761
* Multimedia: Brent Knoll / Q909761
# Polden Hills

Polden Hills edo Polden Muinoak, Ingalaterrako hego-ekialdean dagoen muino multzo bat da, Somerset konderrian.
Glastonbury, Bridgwater eta Burnham-on-Sea udalerrien artean hedatzen da.
# Cotswolds

Cotswolds, Hego-mendebaldeko eta mendebaldeko Ingalaterran hedatzen den muinoz osaturiko eskualde bat da, Tamesis ibaiaren iturburutik Severn harana eta Evesham haranean barna. Jurasiko aroko arroka aman dago, belartza habitata nagusi dela.
Nagusiki Gloucestershire eta Oxfordshire konderrietan hedatzen da, zati batzuk Wiltshire, Somerset, Worcestershire eta Warwickshire konderrietan ere bai.
* Datuak: Q301833
* Multimedia: Cotswolds / Q301833
# Glastonburyko dorrea

Glastonburyko dorrea (ingelesez Glastonbury Tor) Ingalaterrako hego-mendebaldean dagoen Somerset konderriko Glastonbury udalerrian kokatzen den muino eta dorre batez osatutako multzoa da. Muinoak 160 metroko garaiera du eta begi bistara inguru osoko ordeka zabaleko edozein kokalekutik ederki asko nabarmentzen da.
Leku hau Arturiar zikloarekin estuki loturik dago, kondaira askoren arabera muino hau Avalon uhartearen zati ikusgarria baita. Tor hitza (euskaraz literalki dorre, halere ingeleraz itxura konikodun muinoak aipatzeko erabili ohi da) Ingalaterra hego-mendebaldean ingeleraz mintzatzean erabili ohi den hitza da, dirudienez antzinean eskualde honetan mintzatzen zen zeltiar hizkuntzatik omen dator: kornubieraz tor, antzinako galeseraz twrr, gaur egungo galeseraz tŵr eta Eskoziako gaeleraz tòrr delarik.
Gaur egun muino honen gainealdean ikus daitekeen dorrea 1275an lurrikara batek suntsitutako St. Michael Church monasterioaren zatia da.

## Iruditegia

* Muinoa eta dorrea Glastonburytik ikusita
* St. Michael's Church monasterioaren hondakina den dorrea
* Dorrearen barnealdea
* Muinorako igoera

## Ikus gainera

* Glastonburyko abadia

## Kanpo estekak

* Glastonbury Tor Britainiar Ondare Nazionaleko webgunean (Ingelesez)
* Datuak: Q1412726
* Multimedia: Glastonbury Tor / Q1412726
# East Brent

East Brent, Ingalaterrako hego-mendebaldean dagoen udalerri bat da, Somerset konderrian.
2011n 1.302 biztanle zituen.
# Luis Maria Lojendio

Luis Maria Lojendio Irure (Donostia, 1907ko maiatzaren 6a - Leireko monasterioa, 1987ko urriaren 27a) propagandista, idazlea eta beneditar mojea izan zen.

## Biografia

Gerra Zibilean errepublikarrek atxilotu eta frankistek askatu zuten. Juan Pujol Martínez kazetaria matxinoak kontrolatutako prentsa-bulegora joan zen. Frankista eta katoliko sutsua, 1946an Alberto Martín-Artajok kontrolatutako Kanpo Arazoetarako Ministerioan sartu zen, Informazio Diplomatikorako Bulego berriaren (OID) buru gisa. 1958an OID6ko buru tekniko kargutik kendu eta bizitza publikotik erretiratua, 1960an beneditarren ordenan sartzea eskatu zuen. 1968an Erorien Haraneko abade mitratu izendatu zuten.

## Obra nagusiak

* Operaciones militares de la guerra de España, 1936-1939 (1940)
* Gonzalo de Córdoba. Espasa-Calpe. (1942)
* Guerra y neutralidad de España (1936-1945) (1945)
* El testimonio personal de San Pablo: El hombre de acción (1965
* Castille romane (1966)
* En los umbrales de una nueva edad (1974)
* Castilla (1978)
* El banquete de Babette (1995)
* Rutas románicas de Castilla y León (1996)

## Erreferentziak

* ↑ Fernández Fernández-Cuesta 2016, 215 orr. .
* ↑ Fernández Fernández-Cuesta 2016, 214 orr. .
* ↑ Fernández Fernández-Cuesta 2016, 222 orr. .

## Bibliografia

* (Gaztelaniaz) Fernández Fernández-Cuesta, Juan Manuel. (2016). «Luis María de Lojendio, portavoz de la política exterior española en la Guerra Fría. Un viaje personal desde el primer al último franquismo» Hispania Nova (Getafe: Madrilgo Karlos III.a Unibertsitatea) (14): 213-228. ISSN 1138-7319..
* Datuak: Q43235608
# Birila

Birila (Tiermas, Iruñeko Erresuma c. 870 - Leireko monasterioa, c. 950) nafar monjea izan zen, X. mendean Leireko abadea izandakoa.

## Kondaira

Donejakue bidean leku askotan adierazten duten kondaira baten protagonista da. Tradizioaren arabera, ez zuen zeruko betikotasuna eta zoriontasuna oso ondo ulertzen. Behin, urretxindor baten txioak erakarrita basora joan eta 300 urtez egon zen txoriari begira; bera unetxo bat baino pasatu ez zelakoan zegoen, baina monasteriora itzuli zenean ez zuen inor ezagutzen eta ez zuen inork ezagutu. Ondoren, Jaungoikoa agertu omen zitzaion, zoriona txoriaren kantua baino handiagoa zela esanez. Horren ondorioz monasterioko fraideek Birila santutzat hartu zuten.. Kondairaren aldaera baten arabera, garaiko abadeek pentsatu zuten bere eguneko paseoan pizti batzuk jan zutela.
Jada Antso Nagusiaren garaian gurtua, agirietan Alodia eta Nunilorekin batera agertu zen. Zistertarrek bere santuen zerrendan sailkatzen dute.
Kondaira hau Ero de Armenteiraren bertsioan ere kontatzen da Galizian, noblea zenaren aldaerarekin. Eroren kondaira Alfontso X.a Gaztelakoak jaso zuen Cantigas de Santa Mariaren 103. cantigan.

## San Birilaren bidea

Leiretik gertu dagoen iturri batek San Birilaren iturri izena hartzen du, eta bertara doan bidea kondaira honen eta erromesaldien parte dira. Bidea ondo markatuta dago baina ez da egokia aulkiekin egiteko. mendi zati batzuk baititu. Bidea egiteko 30 bat minutu behar dira.

## Erreferentziak

* ↑ Atienza, Juan G.. Los santos imposibles. Bartzelona: Plaza y Janés ISBN 8401311098..
* ↑ Harluxet Hiztegi Entziklopedikoa. Birila, San. .
* ↑ (Gaztelaniaz) «Leyendas del Camino de Santiago en Navarra - Descubre Navarra» turismo.navarra.com (Noiz kontsultatua: 2021-07-12).
* ↑ «San Ero de Armenteira | Real Academia de la Historia» dbe.rah.es (Noiz kontsultatua: 2021-07-12).
* ↑ «www.museo.depo.es - Museo de Pontevedra. Noticias. Notas de prensa» www.museo.depo.gal (Noiz kontsultatua: 2021-07-12).
* ↑ (Gaztelaniaz) San Virila: una ruta de senderismo con una leyenda que hipnotiza a los peques -. 2019-10-12 (Noiz kontsultatua: 2021-07-12).
* ↑ (Gaztelaniaz) «Monasterio de Leyre :: Descubre Navarra, Turismo en Navarra» turismo.navarra.com (Noiz kontsultatua: 2021-07-12).

## Kanpo estekak

* Datuak: Q9094441
# Silicon Valley

    Artikulu hau eskualdeari buruzkoa da; telesaila gaitzat duena beste hau da: «Silicon Valley (telesaila)»
Silicon Valley (euskaraz: «Silizio Harana») Estatu Batuetako Kalifornia estatuaren iparraldean kokatzen den San Frantziskoren Badia dago. Santa Klara Harana eta San Frantzisko Penintsularen erdi-hegoaldea barne hartzen ditu, gutxi gora-behera Menlo Parketik San Josera zabalatzen da eta bere erdigunea Sunnyvalen dago.

## Bertan kokatzen diren enpresak

Silicon Valleyen nazioartean ospetsuak diren goi mailako teknologia ekoizten duten enpresa hauek daude:
Adobe Systems | Advanced Micro Devices | Agilent | Altera | Apple Inc. | Applied Materials | BEA Systems | Cadence Design Systems | Cisco Systems | eBay | Electronic Arts | Google | Hewlett-Packard | Intel | Intuit | Juniper Networks | Knight-Ridder | Maxtor | National Semiconductor | Network Appliance | Oracle Corporation | Siebel | Sun Microsystems | Symantec | Synopsys | Veritas Software | Yahoo!| Informatica Corporation
Beren egoitzak Silicon Valleyen kokatzen dituzten beste enpresa batzuk:
Adaptec | Atmel | Cypress Semiconductor | Handspring | Intermedia.NET | Kaboodle | McAfee | NVIDIA Corporation| Infolink | Palm, Inc. | PayPal | Rambus | Silicon Graphics | Tivo | Verisign

## Hiriak

Silicon Valleyko zenbait hirien zerrenda (alfabetikoki sailkatuta):
* Alviso
* Atherton
* Belmont
* Burlingame
* Campbell
* Cupertino
* Foster City
* Fremont
* Hillsborough
* Los Altos
* Los Gatos
* Menlo Park
* Millbrae
* Monte Sereno
* Mountain View
* Milpitas
* Newark
* Palo Alto
* Redwood City
* San Carlos
* San Mateo
* San Jose
* Santa Clara
* Saratoga
* Sunnyvale
* Union City
* Woodside

## Kanpo estekak

* Kaliforniako Silicon Valley Historikoa
* Don Hoeflerren oharrak
* Silicon Valleyri buruzko albisteen webgunea
* Datuak: Q163820
* Multimedia: Silicon Valley / Q163820
# Santo Domingo haitza

Santo Domingo haitza (gaztelaniaz eta aragoieraz: pico de Santo Domingo) Aragoiko Pirinioaurrean dagoen mendia da. 1524 metroko mendi bat da, Longás udalerrian kokatua.
Santo Domingo mendilerroaren tontorrik garaiena da. Santo Domingo Pirinioetako mendikatearen hegoaldean dagoen mendiguneetako bat da, mendilerroaren eta Ebroko sakonunearen arteko trantsizioa markatzen duena.
Gailurra bikoitza da, eta metro bat baino gutxiagoko aldea duten bi kotak osatzen dute, Santo Domingo baseliza kokatuta dagoen mendi-lepo batek bereizita. Erpin geodesikoa du, Cinco Villas eskualdeko punturik altuena adierazten duena, eta Zaragozako probintziako bigarren altuerarik nabarmenena, Moncayoren ondoren bakarrik.
Lucientes mendilerrotik Santo Domingo mendiaren oineraino hedatzen den formazioari «Rallas de Santo Domingo» esaten zaie.

## Toponimia

Bi tontorrak banatzen dituen lepoan dagoen ermitaren izena hartzen du, Santo Domingorena hain zuzen ere.

## Historia

Tontorrean aztarnategi arkeologiko bat dago, XXI. mendeko bigarren hamarkadan induskatutako hondakin bisigotiko eta Goi Erdi Arokoak dituena. Historiografia modernoak Erdi Aroko iturri primarioetan deskribatutako Orastreko Doneztebe Goi Erdi Aroko monasterioarekin identifikatzen ditu aztarna horiek, neurri handi batean, Juan Bautista Labañak XVII. mendean Donezteberi buruz egiten duen deskribapenari esker.

## Erreferentziak

* ↑ Paisaje Protegido de la Sierra de Santo Domingo, Red Natural de Aragón.
* ↑ (Gaztelaniaz) Ubieto Arteta, Antonio. (1962). «El monasterio de San Esteban de Oraste y su emplazamiento» Argensola: 117-122..
# Countendé

Countendé Mendebaldeko Pirinioetan dagoen mendia da, Bearnoko lurraldean. 2.338 metroko garaiera du eta (42.949671, -0.710208) koordenatuetan du kokapen zehatza.
Larrako mendiguneko mendirik garaienetakoa den arren, itzal egiten dio Auñamendik (2507 m.), eta beraz ez da hain ezaguna. Countendé gailur-lerro nahasi eta zorrotza da, eta Auñamendiri dago lotua Anieseko lepoaren (2080 m.) bitartez.
Abiapuntu ohikoenak Ernazko lepoa (1760 m.), Aretteko eskigunea (1605 m.) eta Laskun (905 m.) dira.

## Erreferentziak

* ↑ (Gaztelaniaz) Mendikat. (Noiz kontsultatua: 2024-08-14).

## Kanpo estekak

* Countendé, http://www.euskal-herria.org/.
* , http://www.mendikat.net.
* Datuak: Q112782604
# Guarako mendilerroa

Guarako mendilerroa (gaztelaniaz eta aragoieraz: sierra de Guara), Pirinioetan dagoen mendilerro bat da, Pirinioaurrean hain zuzen ere. Huesca hiritik 25 kilometro ipar-ekialdera dago, eta ekialdetik mendebaldera hedatzen da Guatizalema eta Alcanadre ibaien artean, Gállego Garaia, Hoya de Huesca eta Sobrarbe eskualdeetan. Punturik garaiena Tozal de Guara (2.077 m) da. Ekialdean, Guarako Mendilerroa eta Arroilen Natura Parkea du.

## Geologia

Mendigunea, batez ere, Paleogenoko kareharriz osatuta dago, eta, hegoaldeko ertzean, gres edo Miozenoko hareharrizko estratu batez, gehienbat konglomeratua dena.
Bere geografia malkartsua dela eta, mendilerro egokia da bere arroila ugarietan jaitsiera praktikatzeko. Arroka-eskalada, espeleologia eta xendazaletasuna ere egiten dituzte.
Ezagunak dira «mallo» izenez ezagutzen diren formazio geologikoak, horma bertikal gisa modu malkartsuan altxatutako arrokak. Guarako mendilerroko hainbat puntutan daude, Salto de Roldán ezagunena izanda.

## Geografia

Ibai batzuk iparraldetik hegoaldera doaz eremuan zehar. Nagusiak mendigunearen iparraldean jaiotzen dira eta bertatik igarotzen dira denborarekin higadurak sortu dituen arroila ikusgarriei esker, hala nola Alcanadre ibaiarena, Guatizalema ibaiarena eta Vero ibaiarena. Ibai horiek guztiak Cinca ibaiaren ibaiadar zuzenak edo zeharkakoak dira, eta Ebroko arroaren parte dira.
Eremua oso sakabanatuta dago, eta barnealdean herri hustu batzuk daude. Alquézar eta Rodellar de Bierge herriak berpiztu egin dira azken urteotan, landa-turismoari esker. Ipar-ekialdean, parke naturaletik kanpo, Aínsa herri historikoa dago, eta hegoaldean Barbastro.

## Flora

Guarako mendilerroak, bere malda nabarmenagatik eta erliebearen okerruneagatik, ipar-mendebaldetik hego-ekialderako bere norabidearekin batera, barietate ekologiko handia eskaintzen du.
Bertoko landarediaren ezaugarri nabarmenetako bat iparraldeko eta hegoaldeko isurialdeen arteko kontrastea da. Iparraldeko isurialdean, paisaia Pirinioen antzekoagoa da: erkameztiak eremu handiak hartzen ditu, eta altueran, pinu gorriko pinudiak eta pagadi-arboladiak jarraitzen diote. Gorago mendi-pinua dago, izei batzuekin batera. Hegoaldeko isurialdean, baso mediterraneoa nagusia da: artadia nabarmentzen da, eta garaiera handiagokoan pinu gorria. Mendilerro osoan, sastrakadia landare-formazio garrantzitsuenetako bat da, batez ere ezpela, echinospartum horriduma, neurri txikiagoan, abaritza dituena. Sastrakadi hau aprobetxamendu tradizionalek lagundu dute.
Mendilerroko gailurretan, landaredi bereizgarria belar-espezieek osatzen dute, hartxingadiek bere kokapena ahalbidetzen duten lekuetan, eta edertasun bereziko loreak agertzen dira, hala nola Veronica edo Aquilegia generokoak. Mendilerroko beste landare endemiko batzuk ere badaude, hala nola harkaiztarrak.

## Erreferentziak

* ↑ Gran Enciclopedia Aragonesa: Sierra de Guara (Gaztelaniaz)

## Kanpo estekak

* Datuak: Q1685429
* Multimedia: Sierra de Guara / Q1685429
# Santo Domingo mendilerroa

Santo Domingo mendilerroa (gaztelaniaz eta aragoieraz: sierra de Santo Domingo) mendi eta haitz moztuen lerrokadura bat da, Aragoiko Pirinioaurrean dagoena. Zaragozako probintziako Cinco Villas haranetik Huesca probintziaraino hedatzen da. Mendebaldetik ekialdera orientatuta dagoenez, korronte heze atlantikoak hartzen ditu. Gailurrik garaiena eta adierazgarriena 1520 metroko Santo Domingo da, Longás udalerrian dagoena.
2009ko uztailaren 3an, Longás, Biel eta Luesiako udalek Paisaia Babestuaren izendapena eskatu zioten Aragoiko Gobernuko Garapen Iraunkorreko Zuzendaritza Nagusiari. Cinco Villas eskualdeak eskaera hori babesten zuen, eta Ingurumen Sailak koordinatu egin zituen hura egiteko lanak. 2015ean onartua, babestutako eremua 13.560,62 hektareakoa da, eta eskualdeko lehena kalifikazio hori lortzen.

## Erreferentziak

* ↑ La Comarca de Cinco Villas apoya la solicitud de declaración de la Sierra de Santo Domingo como Paisaje Protegido

## Kanpo estekak

* Datuak: Q10898426
# Carne apaleada

Carne apaleada 1978ko Javier Aguirre donostiar zinema zuzendariaren filma da, Inés Palouren izen bereko autobiografian oinarrituta.

## Sinopsia

Oharra: Atal honek istorio osoa edo amaiera argitzen du.
Berta, beste behin, kartzelara joan da, iruzurra leporatuta. Kanoi-bazka da eta hainbat kartzelatatik igaroko da, era guztietako umiliazioak eta irainak jasanez. Baina Xentaren maitasuna ere aurkituko du, jasaten lagunduko diona.

## Pertsonaiak

* Esperanza Roy: Berta.
* Bárbara Rey: Xenta.
* Tota Alba: preso.
* Trini Alonso: Trini
* Pilar Bardem: preso.
* Terele Pávez: Lourdes.
* Julieta Serrano: Mercedes.
* Jelena Samarina: Lulú.
* María Rosa Salgado: Funtzionarioa
* Elisa Serna: Isa
* Paco Catalá: mekanikaria.
* Saturno Cerra: Saturno Cerra.
* Virginia Mataix: Denise.
* Víctor Israel: presoa
* Ángel Picazo: Bertaren aita.
* Sandra Alberti
* Jesús Alcaide
* Mercedes Ariza
* Gloria Berrocal
* Covadonga Cadenas
* Enriqueta Carballeira
* Ketty de la Cámara
* Carmen Carrión
* María Elena Flores
* Antipas Galán
* Isabel Gallardo
* Concha Leza
* Carmen de Lirio
* Botoa Lefe
* Elisa Montés
* Rafael Navarro
* Paca Ojea
* Luis García Ortega
* Paca Quintero
* Kino Pueyo
* Beatriz Rossat
* Ramón Reparaz
* Begoña Valle
* Julia Trujillo

## Kanpo estekak

* Datuak: Q63767282
# Me siento extraña

Me siento extraña 1977ko Enrique Martí Maqueda espainiar zinema zuzendariaren destape generoko filma da.

## Sinopsia

Oharra: Atal honek istorio osoa edo amaiera argitzen du.
Laura piano-jotzaile bat da, bere aitaginarrebak elkarbizitza jasanezin egiten duelako etxetik alde egiten duena. Lagun bati bisita egingo dio laguntza eske, eta honek Marta aurkeztuko dio, aldizkariko eta telebistako vedette bat, Laurak pianorako dituen dohainak erabiliko dituena bere ikuskizunerako abesti berriak prestatzeko. Laura, orduan, Martaren txaletera joango da bizitzera, eta bertan abestiak prestatuko dituzte. Hortik aurrera, bizilagunen «esamesa» izaten hasten dira. Egia esan, Lauraren senarraren tratu txar psikologiko eta fisikoek eragiten dute erasoa jasan duenak bakea bilatzea. Egoera logiko bat planteatzera mugatzen da, zeinaren bidez bi pertsona beren bakardadeetan babesten diren.

## Pertsonaiak

* Rocío Dúrcal: Laura
* Bárbara Rey: Marta
* Francisco Algora: Lucio
* Ricardo Tundidor: Sergio
* Eva León Conde:Gloria
* Luis Marín: Paco
* Rafael Navarro: don Antonio
* José Antonio Ceinos: Eduardo
* Francisco Nieto: Pacoren laguna
* Fernando Sánchez Polack: Tomás
* Juan A. De Los Santos: Jacinto
* Fabián López Tapia: Pedro / medikua

## Kanpo estekak

* Datuak: Q4443370
# Xantiana Etxebest

Xantiana Etxebest (Gamere-Zihiga, Zuberoa) pastoral errejenta izan da. Zuberoako kultura ikertzen ari da Gure Ondarea proiektuan.
Beñat Larrori-k idatzi eta 2024an Gamere-Zihigako herritarrek muntatu zuten Ligetx Koblakaria(k) pastoraleko errejenta izan zen. Luis Ligetx koblakari larraintar zenaren bizian oinarritu istorioa sortu zuen Larrorik. Madalena Ligetx arreba ere sartu agertzen zen pertsonaia nagusietan.

## Gure Ondarea kultur proiektua

Zuberoako kultura aztertzen ari da beste bi emakumerekin: Joana Etxart Tehenta taldeko kantaria eta pastoral idazlearekin, eta Ihitz Iriart pastoral-errejenta eta Amaren Alabak taldeko kantariarekin. Euskal Herriko Unibertsitateko Aitzpea Leizaola antropologoarekin ere ari dira elkarlanean.
2021ean hasi zuten Gure ondarea egitasmoa, kulturgintzan aritu diren hainbat pertsonaren hitzak bilduz, filmatuz edo soinua grabatuz. Pastoraletan, maskaradetan edo kantagintzan aritu direnak ukan dituzte solaskide. Materiala bildu dute 2022tik 2024ra bitarte, eta gero analisi-faseari ekin diote. Kanalduderen laguntza ukan zuten filmatzen ikasteko, eta telebista horretako bide luze batean eman dituzte egitasmoaren inguruko xehetasunak.

## Erreferentziak

* ↑ «7 egün baizik ez dira baratzen Gamere-Zihigako pastorala beno lehen» xiberokobotza.org 2024-07-22 (Noiz kontsultatua: 2025-02-02).
* ↑ Etxebarria, Joanes. (2025-01-31). «Plazaren memoria, elkarrizketetan» iparraldekohitza.eus (Noiz kontsultatua: 2025-02-01).
* ↑ «Gure ondarea» kanaldude.eus (Noiz kontsultatua: 2025-02-01).
* ↑ Etxeleku, Iñaki. (2024-12-24). «Iturri zaharretik, ur berria beti» iparraldekohitza.eus (Noiz kontsultatua: 2025-02-02).
* ↑ «Haize berriak Gamere-Zihigan» Berria 2024-02-09 (Noiz kontsultatua: 2025-02-02).
* ↑ «Gure ondarea» kanaldude.eus (Noiz kontsultatua: 2025-02-01).
* 1 2 Etxebarria, Joanes. (2025-01-31). «Plazaren memoria, elkarrizketetan» iparraldekohitza.eus (Noiz kontsultatua: 2025-02-01).
# Hasta que el matrimonio nos separe

Hasta que el matrimonio nos separe 1977ko Pedro Lazaga kataluniar zinema zuzendariaren destape generoko filma da.

## Sinopsia

Oharra: Atal honek istorio osoa edo amaiera argitzen du.
Santander, 1973ko abendua. Annek, Filologiako ikasle iparramerikar batek, Miguel hogeita hamalau urteko itsas ingeniariari (Santanderreko familia tradizional bateko gizon bakarra) seme bat izango duela jakinarazten du. Egoerak estututa, neska gazteari ezkontza zibila proposatzen dio, eta onartzen du. Horretarako, Migelek «apostasia-ziurtagiria» eskatu behar dio bataiatu zuen apaizari.

## Pertsonaiak

* José Sacristán: Miguel Ruiz Trueba.
* María Luisa San José: Teresa.
* Roxanne Bach: Ann Evans.
* Cristina Galbó: Mariuca.
* Juan Luis Galiardo: Chus.
* Mary Carrillo: doña María.
* Emilio Gutiérrez Caba: Satur.
* Silvia Tortosa: Gloria.
* Antonio Casas: Diego Matallana Soto.
* Sandra Mozarowsky: Martina.
* Mónica Randall: Piluca Bustamante.
* Helga Liné.
* Manuel Zarzo.
* Josele Román.
* Manuel Alexandre: Ramírez.
* Joaquín Roa: don José.
* José Ruiz Lifante.
* Javier Loyola.
* Manuel Torremocha.
* William Layton.
* Luis Ciges.
* José Luis Heredia.
* Mary Leyva.
* Alejandro Enciso.
* Tomás Picó.
* Carmen Robles.
* Rafael Navarro.
* Julio Jesús Parra: umea.
* Carlos Parra: umea.
* Enrique Gómez: umea.
* Javier Palazuelos: umea.
* Fermín Palazuelos: umea.